Кай (кино, 1982)

«Кай» (, ) — полхой режиссер волча Ежи ГофманаЧерненко М. М. Стилизация в квадрате  // Искусство кино, 1984, № 6. даьккха кино (арахийцад 1982-ча шера Бекарга 12-ча дийнахьа). Тадеуша Доленги-Мостовича романа тӀагӀолла шозлагӀа даьккха кино да (цул хьалхагӀа 1937-ча шера даьккхадар).

 Сюжет 
ТӀом хьа́лехьа хинна Полхехье. Рафал Вильчур яхача цӀихеза́ча хирурга́ отт деррига ва́хар хувцаду доккха хатар. Саг йоалаяь бархӀ шу даьннача дийнахьа се́саг кхывар ве́за а венна цаӀ мара йоаца йоӀ, Марыся, ийца́ из дӀайодалга гучадаьннад. Ший мича ваха в́еза цаховш ве́ха хьувз Рафал. Цигара сарахьа чхьагӀарах кхета, вицвала дага а волаш гаьна йоацача малараш ме́ло моттиге вода, хӀаьта тӀехьагӀа, хирург чуваха этта́ча хана укханга ахча долга хайна фесархой (гӀаьрахой) тӀехьабовл Рафа́ла́. Рафал гӀаьрахоша хӀама теха алийсача, цхьа ха яьлча кхетам чу а ве́на ше малав а мичахьара ва а ца ховш вус каьхаташ доацаш.

Кхы де хӀама доацаш къе́л, моцал ловш ле́л из, тӀаккха цхьан дийнахьа полицае участке Антония Косиба цӀерах дола каьхаташ лочкъа а дий, из цӀи тӀаийца́ ва́ха волалу.

Рафал Вильчура́ ше дага ца воагӀе а, уне-айпе болча на́ха́ шийна гӀо де могаш санна хет. Масайтта шу даьнначул тӀехьагӀа Антоний Косиба цӀерагӀа вӀаьхийча православхой хьайрахочун Прокопа́ балха отт из (дукхагӀа еза мухьа дӀа-хьа кхухьаш). Прокопа воӀ Василах кхо-биъ бутт хьалха заӀапхо хиннав, ког кагбаьчул тӀехьагӀа цигарча цхьан хӀаман сагота воацача Павлицкий ло́ро́ тӀехкаш харцахьа вӀашкаувттаяр бахьан долаш. Шийна тӀаде́нар ла́ ца могаш ший вахарцара къаста нигат долаш хиннав зӀамига саг. Из сурт дайнача каьс тӀехкаш юха Ӏокага а яь, уж нийса вӀашка увттае лоархӀ. КӀаьнка гаргара нах раьза бац болхлочунга из дайта, бакъда унахочун хьал а дайна пурам лу. Цига денз хьа «кай» ва аьнна цӀи а яхе, дукха нах дарбаш де аха боал.

Кино чакхдоалаш ший йоӀ йий ца ховш ший кхийнача йоӀах кхет из. Цунна новкъостал де гӀерташ гӀала тӀа цхьан вовзача сагах кхет из, хӀаьта цо къаьнача Рафалга фу хиннад дӀадувц.

 Кино чура алараш 

 Кино чура áлараш 

 Адамий вахарал дезагӀа хӀама доацалга тийша ва со
 Селлар лакха тӀава́ла ве́зац - цигара вожаш чӀоагӀагӀа лозаву. Хьо кӀезигагӀа бӀарг тӀаотташ мел хула дикагӀа да. Хьаэцал, масала́, со, Обедзински Самуил: цхьанна везаварте тӀара вожаргвац со, цу тӀа цӀаккха ваьнна хиннавоацандаь
 Тхацига оал — хьае́ха. Хьа ца лой — Ӏайха хьаэца
 — Ӏаьдало оттадаьр латташ хила деза. Нийса луй со, пан Кундейко? — ХӀаа-хӀаа. Супа бакъдар да. Саг Ӏову — цу юкъагӀа со каьхатилг доладеш ва. Ле — цуссахьате дӀаязду. Укхаза гонахьа мел дар да са, шедарг чо́та́ латт.
 ...ХӀана аьлча рузкъас корт бохабу (бӀагоравохийта). Дагалаьца́ча уйланна доаккха рузкъа, из уйла чаккхйоаккхаргйолаш эша гӀирс хила деза рузкъа. Бакъда из даьккха даьлча, деррига дуне къайладоаккх цо, ше саг а караверзаву

 Амалаш ловздаьраш 

 Ежи Бинчицкий — Рафал Вильчур яха хирург-профессор , изза Антоний Франтишек Косиба а ва, Марысей да́ 
 Анна Дымна — Мария Иоланта Вильчур
 Томаш Стокингер — Лешек Чиньский, граф
 Игор Смяловский — граф Чиньский, Лешека да́ 
 Мария Хомерская — Элеонора Чиньская, графиня, Лешека на́на 
 Бернард Ладыш — Прокопа хьайрхо 
 Ирена Буравская — Прокопа сесаг
 Артур Барцись — Василь, Прокопа воӀ 
 Янина Бороньская-Лонгва — Прокопа йоӀ
 Божена Дыкель — Соня, Прокопа юкъерча воӀах йиса жеро
 Пётр Грабовский — Зенек
 Пётр Фрончевский — Добранецкий хирург, профессор Вильчура Ӏами
 Анджей Копичиньский — Павлицкий лор
 Ежи Треля — Самуэль Обедзиньский 
 Ежи Блёк — Кундейко хьаким
 Анджей Красицкий — кхелахо
 Анджей Шалявский — кхелахо
 Юзеф Збируг — прокурор
 Аркадиуш Базак — прокурор
 Казимеж Ивиньский — адвокат
 Войцех Пилярский — адвокат
 Густав Люткевич — полице хьаким
 Чеслав Богданьский — полицейски
 Стефан Паска — Виталис, Прокопа болхло
 Богуслав Сохнацкий — шинкарь
 Войцех Загурский — Чиньский цӀен лакей
 Мария Клейдыш — гӀарбаш
 Юлиуш Любич-Лисовский — Вильчурарцига чулатта саг
 Влодзимеж Адамский — Зенека новкъост
 Ежи Роговский — Зенека новкъост
 Юзеф Гжещак — Радлиший вахархо (титрашка хьоахаваьвац)
 Барбара Валкувна
 Тадеуш Теодорчик
 Ежи Брашка

 Кино даьккхараш 
 Сценаристы: Яцек Фуксевич, Ежи Гофман
 Режиссёр: Ежи Гофман
 Оператор: Ежи Госьцик
 Композитор: Пётр Марчевский
 Художники: Тереза Смус, Ежи Шеский

 Белгалдаккхар 

 ТӀатовжамаш 
 О фильме в базе filmpolski.pl

Category:Полхой мехка кинош-драмаш
Category:Полхой мехка кинош-мелодрамаш
Category:Лорех лаьца кинош
Category:Ежи Гофмана кинош
Category:Поллхой мехка 1982 шера кинош
Category:Полхой мехка романий экранизацеш